guitarra

Instrument cordòfon pinçat format per una caixa de fusta en forma de vuit, de fons pla, amb un mànec llarg dividit en trasts, al llarg del qual hi ha sis cordes que es polsen amb els dits de la mà. En la seva forma actual més típica disposa de sis cordes pinçades. Tres són de tripa i pertanyen al registre agut; les altres són de seda, recoberta de metall, i pertanyen al greu; aquestes últimes són cordes filades. La procedència de la guitarra és incerta; han estat apuntats un origen oriental o bé la derivació de les cítares gregues i romanes, per bé que, pròpiament, fou creada al Renaixement.